b"\n_START_ARTICLE_\nJohann Josef Loschmidt\n_START_SECTION_\nBiografia\n_START_PARAGRAPH_\nJosef Loschmidt (durant la seva vida nom\xc3\xa9s utilitz\xc3\xa0 el seu segon nom i en literatura igualment \xc3\xa9s nom\xc3\xa9s conegut pel nom Josef Loschmidt). Va n\xc3\xa9ixer en Putchrin (actualment Rep\xc3\xbablica Txeca) en una fam\xc3\xadlia pobre de pagesos. Gr\xc3\xa0cies al sacerdot Adalbert Czech va rebre acc\xc3\xa9s a la formaci\xc3\xb3 que despr\xc3\xa9s del seu temps escolar el va dur a un monestir a Ostrau (1833-1837) i m\xc3\xa9s tard a Praga. All\xc3\xa0 el 1839 an\xc3\xa0 a la universitat i conegu\xc3\xa9 el professor de filosofia Franz Serafin Exner._NEWLINE_El 1841 arrib\xc3\xa0 a Viena i es gradu\xc3\xa0 el 1846 en qu\xc3\xadmica i f\xc3\xadsica. Despr\xc3\xa9s de no poder aconseguir cap treball fix com a cient\xc3\xadfic va treballar en una sider\xc3\xbargia abans de crear la seva pr\xc3\xb2pia empresa per a l'obtenci\xc3\xb3 de nitrat de potassi en vi. Aquesta empresa va fer fallida i a partir d'aix\xc3\xb2 en 1856 va treballar de mestre en una escola a Viena. El 1866 va rebre un lloc de treball a la universitat de Viena on va ser des de 1872 a 1891 professor per f\xc3\xadsica i qu\xc3\xadmica. El varen nomenar membre de l'Acad\xc3\xa8mia de la ci\xc3\xa8ncia de Viena._NEWLINE_Amb 66 anys es va casar amb la seva mestressa de casa Carolina, poc despr\xc3\xa9s, 1887, va n\xc3\xa9ixer el seu \xc3\xbanic fill que amb nom\xc3\xa9s 2 anys va morir. La tomba de la fam\xc3\xadlia es troba en el cementiri central de Viena.\n_START_SECTION_\nObra\n_START_PARAGRAPH_\nVa experimentar en els camps de la termodin\xc3\xa0mica, electrodin\xc3\xa0mica i \xc3\xb2ptica de les lents. Va acceptar l'exist\xc3\xa8ncia de val\xc3\xa8ncies variables per certs \xc3\xa0toms com el sofre i la val\xc3\xa8ncia fixa per altres com l'hidrogen, el carboni i l'oxigen. L'any 1861 va proposar innovacions per a l'estructura del benz\xc3\xa8 indicant que era una mol\xc3\xa8cula c\xc3\xadclica. Tamb\xc3\xa9 va indicar que la composici\xc3\xb3 de l'oz\xc3\xb3 era de tres \xc3\xa0toms d'oxigen, i va desenvolupar la representaci\xc3\xb3 dels dobles enlla\xc3\xa7os i triples enlla\xc3\xa7os mitjan\xc3\xa7ant dues i tres ratlles respectivament, com se segueix fent en l'actualitat._NEWLINE_L'any 1865 va fer una gran contribuci\xc3\xb3 a la ci\xc3\xa8ncia: la primera determinaci\xc3\xb3 experimental del nombre d'Avogadro. Treballant sobre la teoria cin\xc3\xa8tica del gasos, va calcular per primera vegada el valor exacte de la mida de les mol\xc3\xa8cules de l'aire. Amb aquest valor estim\xc3\xa0 err\xc3\xb2niament el nombre de mol\xc3\xa8cules que hi ha en un cent\xc3\xadmetre c\xc3\xbabic d'aire, que s'anomena constant de Loschmidt o nombre de Loschmidt (nombre de part\xc3\xadcules d'un gas ideal, en condicions normals de pressi\xc3\xb3 i temperatura, per volum molar), d'on es pot obtenir el nombre d'Avogadro."